Az átadás óta 53 napon senki nem akart utazni a felcsúti kisvasúton, mégis volt 7 olyan nap, amikor utasok nélkül is "kikocogtak" a szerelvények az állomásról - derült ki az ATV Híradójából.

A televízió stábja meg szerette volna kérdezni a kisvasutat üzemeltető Felcsúti Utánpótlás Nevelés Alapítványt, hogy ilyen utasforgalmi adatok mellett megéri-e a járatot üzemeltetni, a kommunikációs vezető miatt nem kaptak tájékoztatást.

Orbán Viktor falujának kisvasútja 857 millió forintból épült, amiből 600 millió forint uniós forrás volt. Ha nem hozzák a megfelelő utasforgalmi adatokat, akkor az EU-tól kapott összeget vissza kell majd fizetni.